Camembert

Camembert adalah keju lembut dari susu lembu mentah yang berasal dari daerah Normandy, Perancis. Pada keju yang asli ditambah perkataan "de Normandie" di belakang nama keju tersebut. Keju ini telah mendapat pensijilan AOC pada tahun 1983 yang menentukan bahawa keju tersebut hanya boleh dihasilkan di Normandy, Perancis dengan kaedah pengeluaran yang telah ditetapkan. Keju ini mempunyai persamaan dengan keju Brie dalam proses pembuatannya yang juga berasal dari Perancis tetapi Camembert dihasilkan dalam bentuk yang lebih kecil. Camembert, Gourmet Sleuth. Diakses pada 4 Mei 2010.  Disebabkan ukurannya yang berbeza maka proses pematangannya pun memberikan hasil yang berbeza pada Camembert. Keju Camembert mempunyai rasa yang lebih kuat berbanding Brie. Camembert baik disajikan dalam suhu bilik kerana keju ini mudah meleleh apabila terkena haba.

 Sejarah 
Menurut lagenda, keju Camembert dicipta pertama kali semasa Revolusi Perancis berlangsung pada hujung 1700. Camembert Cheese, Practically Edible. Diakses pada 4 Mei 2010. Ketika itu, seorang paderi melarikan diri dari Paris kerana akan dijatuhi hukuman mati. Brie & Camembert: The Classic Cheeses Never Go Out Of Style, The Nibble. Diakses pada 4 Mei 2010. Pada tarikh 23 Ogos 1792, paderi tersebut sampai di rumah Marie Harel dan suaminya di Normandy.  Page 23. Marie Harel merupakan sepupu biskop yang menghantar paderi tersebut keluar dari Paris. Marie sering membuat keju untuk dijual ke pasaran tempatan setiap hari Isnin, namun keju yang dibuatnya berminyak dan tidak laku. Pendeta yang disembunyikannya mengetahui cara membuat keju Brie dan kemudian membantu Marie memperbaiki keju buatannya. Keju tersebut pun akhirnya laku dijual dan Marie memutuskan bahawa saiz yang sesuai untuk keju tersebut adalah 11 cm yang merupakan saiz Camembert hingga saat ini. Pada tahun 1855, salah seorang anak perempuan Marie Harel menyajikan keju ini kepada Napoleon dan memberitahu bahawa keju tersebut berasal dari Camembert.

 Bentuk dan tekstur 

Camembert dihasilkan dalam bentuk bulat dengan diameter yang berbeza-beza mulai dari 11 cm. Tinggi keju ini adalah 2.5 cm, sedangkan beratnya kira-kira 255 gram. Keju Camembert dibuat nipis kerana apabila keju tersebut terlalu tebal maka bahagian luarnya boleh mencair manakala bahagian dalamnya tidak matang. Keju-keju ini biasanya dibungkus dalam kotak kayu bulat sebelum dijual ke pasaran. Camembert mempunyai tekstur yang lembut dengan kulitnya yang disalut dengan cendawan putih dan kadang-kadang terdapat bintik-bintik merah pada permukaannya.  What is Camembert Cheese?, Wise Geek. Diakses pada 4 Mei 2010. Apabila keju tersebut terlalu matang, maka akan ada bauan ammonia dan akan ada banyak bintik-bintik merah di permukaan keju. Keju ini baik dihidangkan dalam suhu bilik kerana boleh mengembangkan rasanya yang sedikit masin dan bermentega.  Keju ini liat dan melekat sehingga mudah untuk dijadikan sapuan.

 Pembuatan 
Untuk membuat Camembert de Normandie, susu lembu mentah digunakan. Selepas penambahan bakteria renet susu diasidkan selama 1-1.5 jam. Asid yang ditambah ditapis dengan menggunakan sudu berlubang. Dadihnya kemudian dicetak manakala air dadih yang tersisa dikeringkan.  Garam ditambah selepas itu dan keju-keju tersebut disimpan di sebuah bilik yang telah ditetapkan suhu dan kelembapan yang disebut "Héloir". Terdahulu, keju ini disalut dengan cendawan Penicillium candidum. Pematangan keju ini memakan masa sekurang-kurangnya tiga minggu dan setiap 24 jam keju ini harus dibalikkan. 

 Lihat juga 
 Keju
 Keju Perancis
 Brie
 Comté
 Cantal (keju)
 Livarot
 Pont-l'Évêque
 Keju Munster
 Keju Neufchâtel

 Rujukan 

 Pautan luar 

  Sejarah Camembert 

Kategori:Keju Perancis